അയാള് എന്റെ മുഖത്ത് നോക്കി ഇതൊരിക്കലും പറയില്ല, അതുകൊണ്ടാണ് അങ്ങനെ ചെയ്തത് തുറന്നടിച്ച് അര്ച്ചന ! നീലത്താമര എന്ന ഹിറ്റ് ചിത്രത്തിലൂടെ മലയാളി പരീക്ഷകര്ക്ക് മുന്നിലേയ്ക്ക് വന്ന താരമാണ് അര്ച്ചന കവി. തുടര്ന്നങ്ങോട്ട് നിറ്റ്വത്തി ഹിറ്റ് ചലച്ചിത്രങ്ങളുടെ ഭാഗമാകുവാന് താരത്തിന് സാധിച്ചു. ഓരോ കഥാപാത്രങ്ങളിലും അര്ച്ചനയുടേതായ എന്തെങ്കിലും ഒരു സ്പെഷ്യല് ടച്ച് കൊണ്ടുവരാന് താരം ശ്രമിച്ചിരുന്നു. അതുകൊണ്ട് തന്നെ അധികനാള് ഒന്നും അഭിനയ ലോകത്ത് തുടര്ന്നില്ലെങ്കിലും അര്ച്ചന എന്ന അഭിനേത്രിയെ കുറിച്ച് ഒരുക്കാനായി മലയാളികളുടെ മനസ്സില് ഒരുപിടി നല്ല കഥാപാത്രങ്ങള് ഉണ്ടായിരുന്നു. തന്റെ ബാല്യകാല സുഹൃത്തിനെ വിവാഹം കഴിച്ചതോടെയാണ് താരം അഭിനയ ലോകത്ത് നിന്നും ഇടവേള എടുത്തത്. എന്നാല് അധികനാള് ഒന്നും ആ ദാമ്ബത്യ ജീവിതം മുന്നോട്ട് പോയിരുന്നില്ല. അതുകൊണ്ട് തന്നെ താരം വീണ്ടും വെബ്സീരീസുകളിലും മറ്റുമായി അഭിനയിക്കുകയും അങ്ങനെ പ്രേക്ഷകരുടെ ഇടയിലേക്ക് വീണ്ടും വരികയും ചെയ്യുകയായിരുന്നു. എന്നാല് ഇതിനിടയ്ക്ക് വെച്ച് കഴിഞ്ഞ ദിവസം അര്ച്ചനയുടെ ഇന്സ്റ്റാഗ്രാം അക്കൗണ്ടിലൂടെ അര്ച്ചനയോട് മോശമായ രീതിയില് സംസാരിച്ച് വ്യക്തിയെ കയ്യോടെ ആള്ക്കൂട്ടത്തിനു മുന്നിലേയ്ക്ക് അര്ച്ചന ഇട്ടുകൊടുത്തിരുന്നു. ഈ സംഭവം വലിയ രീതിയില് തന്നെയാണ് സോഷ്യല് മീഡിയ കൈകാര്യം ചെയ്തതും. അര്ച്ചനയ്ക്ക് അഭിനന്ദന പ്രവാഹവുമായിരുന്നു ലഭിച്ചത്. ഇന്നിപ്പോള് അക്കാര്യത്തെ കുറിച്ച് താരം തന്നെ മനസ്സ് തുറക്കുകയാണ് ഒരു അഭിമുഖത്തിലൂടെ. അതൊരു ഫേക്ക് അക്കൗണ്ടായിരുന്നു. അയാള്ക്ക് ഫോളോവേഴ്സില്ല, കാര്യമായ പോസ്റ്റുകളില്ല. അയാളുടെ ഒറിജിനല് പ്രൊഫൈല് വേറെയാണ്. ഇതുപോലുള്ള കാര്യങ്ങള് ചെയ്യാനായിരിക്കും ഫേക്ക് അക്കൗണ്ടുകള് ഉണ്ടാക്കുന്നത്. ഞാനത് സ്റ്റോറി ആക്കിയതിന് ഒരു കാരണമുണ്ട്. ഞാന് സിനിമയില് വന്നപ്പോള് സോഷ്യല് മീഡിയ ഇത്ര വലുതായിരുന്നില്ല. എന്നാലും നമ്മളും ഇതുപോലെയുള്ള കാര്യങ്ങളൊക്കെ നേരിട്ടിട്ടുണ്ട്. പക്ഷെ സോഷ്യല് മീഡിയ വന്നതോടെ ഭയങ്കരമായിട്ട് കൂടി. എനിക്ക് പറയാനുള്ളത് തങ്ങളുടെ പ്രവര്ത്തികളുടെ ഉത്തരവാദിത്തം ആളുകള് ഏറ്റെടുത്തേ മതിയാവൂ എന്നാണ്. സത്യത്തില് ഞാന് മറ്റ് പ്രതികരണങ്ങളൊന്നും കണ്ടിട്ടില്ല. അതുകൊണ്ട് തന്നെ നല്ല സമാധാനമുണ്ട്. ഇതില് ധീരതയുടെ കാര്യമൊന്നുമില്ല. അയാള് എന്റെ മുഖത്ത് നോക്കി ഇതൊരിക്കലും പറയില്ലെന്ന് എനിക്കറിയാം. എന്റെ ധീരതയല്ല, അയാളുടെ ഭീരുത്വമാണ് ഞാന് പുറത്ത് കൊണ്ടു വന്നത്. എന്തൊക്കെ മുഖങ്ങളാണ് ആള്ക്കാര്ക്കുള്ളത് എന്ന് പൊതുജനങ്ങളെ കാണിക്കുന്നുവെന്നേയുള്ളൂ. അല്ലാതെ ഞാനൊരു സ്റ്റേറ്റ്മെന്റ് നടത്തുകയായിരുന്നില്ല. നമ്മള് എപ്പോഴും പറയാറുണ്ട്, എല്ലാ ആണുങ്ങളും ഇങ്ങനെയല്ല എന്ന്. പക്ഷെ ഇങ്ങനത്തെ ആണുങ്ങളും ഉണ്ട്. നമ്മള് എന്താ ചെയ്യുക? അതേക്കുറിച്ച് സംസാരിക്കുക എന്നത് പ്രധാനപ്പെട്ടതാണ്. Related Items: